**De ce?**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce te strig mereu în vise

Şi tot mai sper să te revăd,

Când ştiu că-n nopţile promise

Voi suferi ca un nărod?

De ce mă amăgesc amarnic,

Sperând că iar vei fi a mea,

Când ştiu că totul e zadarnic

De când mi-ai spus că vei pleca?

De ce mă mint aşa, într-una,

Încă privind o poză veche,

Când ştiu că inima-ţi, nebuna,

Nu-mi va mai fi nicicând pereche?

Încerc să dau un sens la toate

Şi-ncerc să-mi văd de drumul meu,

Ducându-mi singur crucea-n spate,

Precum a vrut-o Dumnezeu.